**HATÁSVIZSGÁLATI LAP**

**1. Társadalmi hatások**

A bentlakásos elhelyezést nyújtó ellátás, valamint a demens betegek bentlakásos ellátása esetén megállapított intézményi térítési díj csökkentése az igénybe vevők anyagi terheit csökkenti.

**2. Gazdasági, költségvetési hatások**

A rendelet módosítása kismértékben befolyásolja a költségvetés számait, kismértékű bevételcsökkenést eredményez.

**3. Környezeti hatások**

A rendeletnek közvetlen környezeti hatása nincs.

**4. Egészségi követelmények**

A rendeletnek közvetlen egészségi hatása nincs.

**5. Adminisztratív terheket befolyásoló hatások**

Az intézményi térítési díjak változása miatt az intézményvezetőnek ismételten valamennyi érintett ellátott esetében felül kell vizsgálni és meg kell állapítania a személyi térítési díjat.

**6. A jogszabály megalkotásának szükségessége, a jogalkotás elmaradásának várható következményei**

A jogszabály megalkotása nem kötelező, de a szociális igazgatásról és ellátásokról szóló 1993. évi III. törvény 115. § (1) bekezdése alapján lehetőség van az intézményi térítési díj egy alkalommal történő korrigálására.

**7. A jogszabály alkalmazásához szükséges személyi, szervezeti, tárgyi és pénzügyi feltételek**

A jogszabály alkalmazásához szükséges személyi, tárgyi, szervezeti, pénzügyi feltételek rendelkezésre állnak.

**RÉSZLETES INDOKOLÁS**

Az 1. §-hoz

Ez a szakasz tartalmazza a rendelet 2. melléklete 4. és 5. pontjában szereplő térítési díjak módosítását.

A 2. §-hoz

Ez a szakasz tartalmazza a hatályba léptető rendelkezést.